Title: Materiál na rokovanie pre Mestskú radu v Žiline
Author: Dolnikova
Last saved by: Ostrochovský Tomáš
Company: MSU

Materiál  na rokovanie pre Mestské zastupiteľstvo v Žiline

Návrh
všeobecne záväzného nariadenia  č. ..................
o výške dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia

 Materiál obsahuje:
1.	Návrh na uznesenie
2.	Dôvodová správa
3. Materiál – Návrh VZN o výške dotácie na prevádzku a mzdy na žiaka základnej  umeleckej školy, dieťa materskej školy a dieťa školského zariadenia 

Predkladá:
Ing. Viliam Mikuláš
prednosta Mestského úradu v Žiline

Vypracoval:
Mgr. Ingrid Dolníková
vedúca Odboru školstva a mládeže Mestského úradu v Žiline

V Žiline,  dňa  26.11.2009

Návrh  na  uznesenie   MestskÉHO ZASTUPITEĽSTVA  v Žiline
Uznesenie č. ____/2009
Mestské zastupiteľstvo v Žiline
            1/   Schvaľuje
      Všeobecne záväzného nariadenia o výške dotácie na prevádzku a mzdy na žiaka základnej  umeleckej školy, dieťa materskej školy a dieťa školského zariadenia
DÔVODOVÁ  SPRÁVA
k   VZN  o  výške dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia 

Zákonom č. 179/2009 Z. z. bol novelizovaný zákon č. 596/2003 Z. z. o štátnej správe v školstve a o školskej samospráve, ktorý pre obce a mestá priniesol novú povinnosť. Na základe ustanovenia § 6 ods. 12 písm. d) zákona č. 596/2003 Z. z. je Mesto Žilina povinné určiť výšku dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia na príslušný kalendárny rok všeobecne záväzným nariadením. Prijatie takéhoto nariadenia je povinnosťou Mesta Žilina priamo zo zákona. Jedinou zákonnou náležitosťou, ktorú má nové nariadenie upravovať, je práve už uvedená výška dotácie.
Vzhľadom na uvedené predkladateľ predkladá návrh takéhoto všeobecne záväzného nariadenia tak, aby Mesto Žilina splnilo svoju novú zákonnú povinnosť, ktorým sa  výška dotácie na žiaka základnej umeleckej školy, dieťa materskej školy a dieťa školského zariadenia určuje. V predkladanom návrhu vychádzal predkladateľ zo skúseností tohto roku, kedy sa dvakrát menila prognóza výnosu dane z príjmov FO pre jednotlivé samosprávy. Snahou predkladateľa bolo zabezpečiť v budúcnosti možnosť reagovať na zmeny vychádzajúce z prognóz MF SR. Prijatie VZN v tomto znení umožní Mestu Žilina pružne reagovať na prípadné zmeny, zabezpečí školám a školským zariadenia plynulý tok dotácií na mzdy a prevádzku v priebehu finančného roka.
Vychádzajúc z nariadenia vlády SR č. 668/2004 Z. z. o rozdeľovaní výnosu dane z príjmov územnej samospráve navrhujeme riešenie úpravy prepočtom cez vzorec tak, aby bola zabezpečená dlhodobá platnosť tohto nariadenia, bez potreby reagovať na každú zmenu procesom prijímania novely VZN a eliminovať tak negatívny fiškálny dopad na rozpočet mesta.  
Predkladaný materiál je v súlade s právnymi predpismi SR, pričom nie je v rozpore s VZN Mesta Žilina ani uzneseniami Mestskej rady a Mestského zastupiteľstva, pričom má neutrálny dopad na rozpočet mesta, nakoľko nejde o zmenu výšky dotácie, ale len o jej určenie aj formou VZN.

NÁVRH

Všeobecne záväznéHO nariadeniA
                
o výške dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia

Mesto Žilina na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v zmysle § 6 ods. 12 písm. d) zákona č. 596/2003 Z. z. o štátnej správe v školstve a školskej samospráve a o zmene  a doplnení niektorých zákonov v znení neskorších predpisov vydáva toto 

Všeobecne záväzné nariadeniE

o výške dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia 
                                                                č.          /2009

Článok 1
Účel a predmet úpravy

Toto všeobecne záväzné nariadenie ( ďalej len „ nariadenie “ ) určuje výšku dotácie na prevádzku a mzdy( ďalej len „ dotácia “ ) na žiaka základnej umeleckej školy, dieťa materskej školy a dieťa školského zariadenia, ktorých zriaďovateľom je mesto Žilina na príslušný kalendárny rok.^1)
Článok 2
Príjemca dotácie 

Príjemca dotácie podľa tohto nariadenia je základná umelecká škola, materská škola, a školské zariadenie, ktorých zriaďovateľom je mesto Žilina (ďalej len „ príjemca“ ).

____________________________
1)  § 6 ods. 12 písm. d) zákona č. 596/2003 Z.z. o štátnej správe a školskej samospráve a o zmene a doplnení   niektorých zákonov

Článok 3

Výška dotácie

1.	Výška dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia, ktorých zriaďovateľom je mesto Žilina na príslušný kalendárny rok sa vypočítava podľa vzorca uvedeného v prílohe č. 1.
2.	Mesto poskytne príjemcovi mesačnú dotáciu vo výške jednej dvanástiny z ročnej výšky dotácie .

Článok 4

   Záverečné ustanovenie
1.	Toto všeobecne záväzné nariadenie bolo schválené Mestským zastupiteľstvom v Žiline dňa.......  
2.	Toto  všeobecne   záväzné  nariadenie nadobúda  účinnosť  1. januára 2010.                                                    

Ivan Harman
								                primátor

Príloha č. 1
Vzorec
na výpočet výšky dotácie na prevádzku a mzdy na žiaka základnej umeleckej školy,  dieťa materskej školy a dieťa školského zariadenia, ktorých zriaďovateľom je mesto Žilina na príslušný kalendárny rok.

 ( PD_ZA x 0,4) × k_i 
VD_i =    –––––––––––––––––––––––    -  BV
						PPž_ZA
Vysvetlivky:
VD_i 	- výška dotácie na prevádzku a mzdy na žiaka základnej umeleckej školy,  dieťa               
               materskej školy a dieťa školského zariadenia
i	-  index základnej umeleckej školy,  materskej školy a školského zariadenia             
PD_ZA	-  podiel mesta Žilina na výnose dane v eurách
0,4	-  40%   výnosu  dane  podľa počtu žiakov v zmysle ustanovenia §  2 ods. 1  písm. c)    
               Nariadenia   vlády č. 668/2004 Z. z. o rozdeľovaní výnosu dane z príjmov územnej 
               samospráve v znení  neskorších predpisov
BV	-  bežné výdavky na údržbu majetku škôl a školských zariadení  
PPž_ZA	-  prepočítaný počet žiakov v meste Žilina podľa údajov štatistického výkazu Škol
              (MŠ SR) 40-01 o počte žiakov základných umeleckých škôl, detí materských škôl  
   a  školských  zariadení  škôl v  územnej  pôsobnosti  obce  podľa  stavu  k  15. 9. 
    príslušného kalendárneho roka
k_i	-  hodnotový  koeficient  základnej   umeleckej školy, materskej  školy a  školského 
               zariadenia určený Prílohou č. 3 k nariadeniu vlády č. 668/2004 Z. z. o rozdeľovaní 
               výnosu dane z príjmov územnej samospráve v znení neskorších predpisov